તે મઅરેફત જે ઉસુલે દીનમાંથી છે, તે મઅરેફત જે જાહેલીય્યતની મૌતથી બચાવે છે અને આખેરતમાં નજાતનું કારણ બને છે, શું તે મઅરેફત ફકત ઈમામે અસ્ર (અ.સ.)નું નામ, વંશવેલો અને વિલાદતની તારીખ જાણી લેવા પુરતી સીમીત છે? કે પછી તે મઅરેફતથી મુરાદ એ છે કે જે ઈન્સાનોની વિચારધારા, માન્યતા, આમાલ અને અખ્લાક ઉપર અસર અંદાજ થાય. ઈમામ તેને કહેવામાં આવે છે કે જેમની પાછળ પાછળ આપણે ચાલીએ છીએ. અગર આપણે હઝરત વલી એ અસ્ર (અ.સ.)ને હકીકતમાં આપણા ઈમામ કબુલ કર્યા છે અને તેઓ આપણી સમગ્ર ઝીંદગીમાં આપણા ઈમામ છે તો પછી ઈમામ (અ.સ.)ની મઅરેફતનો એ તકાઝો છે કે આપણી ઝીંદગીનું દરેક કદમ ઈમામ (અ.સ.)ના નકશે કદમ ઉપર હોય.